ราคาทองคำในประเทศปรับลง 400 บาท
ราคาทองคำในประเทศปรับลดลง 400 บาททองแท่งขายออก 27,600 บาท ทองรูปพรรณขายออก 28,100 บาท
9 ส.ค. 2564

เมื่อวันที่ 9 ส.ค.64 สมาคมค้าทองคำ รายงานราคาทองคำประจำวัน โดยเปิดตลาดมีการปรับราคา 2 ครั้ง โดยครั้งที่ 1 ปรับลดลง 450 บาท และครั้งที่ 2 ปรับขึ้น 50 บาท ส่งผลให้ราคาทองปรับลดลงจากสุดสัปดาห์ที่แล้ว 400 บาททองแท่งรับซื้อ 27,500 บาท ขายออก 27,600 บาท ทองรูปพรรณรับซื้อ 26,999.96 บาท ขายออก 28,100 บาทขณะที่ ราคาทองฟิวเจอร์ร่วงลงกว่า 50 ดอลลาร์ในช่วงเช้านี้ เนื่องจากนักลงทุนกังวลว่า ตัวเลขจ้างงานนอกภาคเกษตรของสหรัฐที่พุ่งขึ้นอย่างแข็งแกร่งในเดือนก.ค.อาจผลักดันให้ธนาคารกลางสหรัฐ (เฟด) เริ่มปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) รวมทั้งปรับขึ้นอัตราดอกเบี้ยณ เวลา 06.53 น.ตามเวลาไทย สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 51.50 ดอลลาร์ หรือ 2.57% แตะที่ 1,711.60 ดอลลาร์/ออนซ์กระทรวงแรงงานสหรัฐรายงานเมื่อวันศุกร์ว่า ตัวเลขการจ้างงานนอกภาคเกษตรพุ่งขึ้น 943,000 ตำแหน่งในเดือนก.ค. สูงกว่าที่นักวิเคราะห์คาดการณ์ไว้ที่ระดับ 845,000 ตำแหน่ง จากระดับ 938,000 ตำแหน่งในเดือนมิ.ย.ส่วนอัตราการว่างงานปรับตัวลงสู่ระดับ 5.4% ในเดือนก.ค. ต่ำกว่าที่นักวิเคราะห์คาดการณ์ไว้ที่ระดับ 5.7% หลังจากแตะระดับ 5.9% ในเดือนมิ.ย.นักลงทุนจับตาการประชุมประจำปีของเฟดที่เมืองแจ็กสัน โฮล รัฐไวโอมิง ในวันที่ 26-28 ส.ค.นี้ โดยเฟดอาจส่งสัญญาณที่ชัดเจนมากขึ้นเกี่ยวกับทิศทางอัตราดอกเบี้ย รวมทั้งแนวโน้มการปรับลดวงเงิน QE หลังการเปิดเผยตัวเลขจ้างงานที่แข็งแกร่งเมื่อวันศุกร์ที่ผ่านมา